als_Latn dik_Latn sag_Latn
Ankesa e Investitorëve nga Zvicra
Dy biznesmenë që kanë ardhur nga Zvicra për të investuar në Kosovë, Valon Zeqa e Mustafë Alijaj, ankohen në Doganën e Kosovës që po ua mban mallin e bllokuar në Terminalin e Prizrenit. Dogana thotë se problemi qëndron të vlera e mallit.
Politiko
E Shtunë, 29 Nëntor 2014 | 14:08
0 Komente.
Dy biznesmenë nga Zvicra po ankohen në Doganën e Kosovës, e cila sipas tyre, po ua mban të bllokuar mallin tash e dhjetë ditë në terminalin doganor në Prizren.
Ankuesit janë biznesmeni Mustaf Alijaj në bashkëpunim me firmat Ideal-Zeqa nga Kosova me pronar Valon Zeqa dhe firmën ‘Maralex GmbH Jurg Dreier’ nga Zvicra.
Sipas tyre, malli u ka mbetur i bllokuar pavarësisht faktit se ata posedojnë dokumentacionin e rregullt për futjen e tij në Kosovë.
“Ne si investitor që kemi zgjedhur Kosovën për të investuar jemi shumë të pakënaqur me Doganën e Kosovës për arsye të mos lejimit të mallit që të futet në Kosovë, i cili tash e dhjetë ditë na ka mbetur i bllokuar në terminal”, thotë për Politiko.net Valon Zeqa .
“Arsyetimi i doganës është se nuk kanë sistem .Ne të gjithë dokumentacionin që e kërkon Dogana e kemi të kompletuara ndërsa malli nuk lejohet të hyjë. Po na humbin shumë kohë“, thotë ai.
“Kjo humbje kohe na kushton shumë pasi ne kemi bërë kontrata me bizneset dhe ato po e presin mallin kështu që ne kemi mundësi të dështojmë për shkak të kësaj vonese nga dogana”.
Zeqa thotë se kanë pasur premtime nga Qeveria dhe Komuna e Gjakovës për investimin e tyre, por tash pas bllokimit të mallit këto dy institucione, sipas tij, nuk po ndërmarrin asnjë hap, madje nuk po i pranojnë as në takim.
“Lusim organet kompetente që të ndërmarrin diçka në lidhje me rastin tonë ose ndryshe ne nuk kemi arsye për punë në Kosovë“, thotë biznesmeni Valon Zeqa.
Edhe Dogana e Kosovës e pranon se dokumentacioni i mallit është në rregull. Problemi sipas zëdhënësit të Doganës, Adriatik Stavileci, qëndron te vlerësimi i mallit .
“Ata kanë deklaruar një shumë të caktuar të vlerës së mallit ndërsa dogana mendon se ai mall kushton më tepër dhe kjo është arsye”.
“Procedurat janë kryer me rregull nga kompania dhe tash nëse ata pajtohen me vlerën e mallit të caktuar nga dogana mund ta marrin atë pa asnjë problem”, thotë Stavileci për Politiko.net.
Deri në gjetjen e një pajtimi mes palëve, biznesmenët do të jenë të detyruar që për çdo natë që kalon transportuesi i tyre në Terminal të paguajnë rreth 100 euro. Ndyshe institucionet e Kosovës kanë premtuar lehtësime për të githë ata që vendosin të investojnë në Kosovë e cila ka shumë nevojë për investimet e disasporës sonë marrë parasysh gjendjen e rëndë ekonomike./Politiko.net/
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn